Document ID: 32004D0656

32004D0656
L 300/43
SLUŽBENI LIST EUROPSKE UNIJE
ODLUKA VIJEĆA
od 17. svibnja 2004.
o potpisivanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, radi uzimanja u obzir pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
(2004/656/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. posljednju rečenicu, kao i članke 55., 57. stavak 2., 71., 80. stavak 2., 93., 94., 133. i 181a u vezi s člankom 300. stavkom 2. prvim podstavkom prvom rečenicom istog Ugovora,
uzimajući u obzir Ugovor o pristupanju iz 2003 (1)., a posebno njegov članak 2. stavak 3.,
uzimajući u obzir Akt priložen Ugovoru o pristupanju iz 2003., a posebno njegov članak 6. stavak 2.,
uzimajući u obzir prijedlog Komisije,
budući da:
(1)
Dana 8. prosinca Vijeće je ovlastilo Komisiju da u ime Zajednice i njezinih država članica pregovara s Republikom Armenijom o Protokolu uz Sporazum o partnerstvu i suradnji između Europskih zajednica i njihovih država članica, s jedne strane i Republike Armenije, s druge strane, radi uzimanja u obzir pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji kao i da utvrdi neke tehničke prilagodbe povezane s institucionalnim i pravnim razvojem unutar Europske unije.
(2)
Stranke su zaključile pregovore o Protokolu i sad bi ga trebale potpisati u ime Zajednice i njezinih država članica podložno njegovom sklapanju,
ODLUČILO JE:
Članak 1.
Odobrava se potpisivanje Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, radi uzimanja u obzir pristupanja Češke Republike, Republike Cipra, Republike Estonije, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike Europskoj uniji, podložno Odluci Vijeća o sklapanju spomenutog Protokola.
Tekst Protokola priložen je ovoj Odluci.
Članak 2.
Ovlašćuje se predsjednika Vijeća da odredi jednu ili više osoba ovlaštenih u ime Zajednice i njezinih država članica potpisati Protokol podložno njegovom sklapanju.
Sastavljeno u Bruxellesu 17. svibnja 2004.

Labels: 18
15
5